Title: Independència EUA
Course: HISTÒRIA 4 ESO

Q: - Emparella:
- Text que encapçala una constitució política i té per objecte presentar-ne els principis fonamentals i justificatius. | PREÀMBUL
- Drets que no poden ser concedits, limitats, canviats o venuts perquè són inherents a la persona. | DRETS INALIENABLES
- Va ser el tercer president dels Estats Units d'Amèrica, entre 1801 i 1809. Se'l considera un dels pares fundadors de la nació. | THOMAS JEFFERSON
- Delegats de les 13 colònies van redactar la ... | DECLARACIÓ D'INDEPENDÈNCIA DELS EUA
- La Declaració recull principis expressats pels ... | IL·LUSTRATS
- La Declaració d'Independència dels EUA va ser proclamada a Filadèlfia ... | el 4 de juliol de 1776

Q: - Tria la frase correcta:
- Gran Bretanya tenia tretze colònies a la costa est d'Amèrica del Nord.
- Gran Bretanya tenia tretze colònies a la costa oest d'Amèrica del Nord.
- Gran Bretanya tenia colònies a la costa est d'Amèrica del Sud.
- Els britànics tenien 13 metròpolis a Amèrica del Nord.
- L'origen dels Estats Units està en les 3 colònies angleses de la costa est d'Amèrica del Nord.
A: Gran Bretanya tenia tretze colònies a la costa est d'Amèrica del Nord.

- LLEGEIX i després contesta:

El 4 de juliol de 1776, delegats de les tretze colònies, reunits a la ciutat de Filadèlfia (Pennsilvània), van redactar la Declaració d'Independència dels Estats Units d'Amèrica, el preàmbul de la qual va ser escrit per Thomas Jefferson. Aquesta declaració recull principis propis de la Il·lustració: el dret de tots els homes a la llibertat i a la recerca de la felicitat, i el deure dels governants de respectar els drets inalienables del poble.

M.GARCÍA SEBASTIÁN i C. GATELL (2013): Ciències Socials. Polis 4t d'ESO, p 14

Q: - Relaciona correctament:
- Colònies industrials amb una rica burgesia | colònies del nord
- Colònies agrícoles (plantacions esclavistes) amb rics terratinents | colònies del sud
- Guerra entre Gran Bretanya i França (1756-1763) | Guerra dels Set Anys
- Impostos sobre el paper, el vidre, el plom i el te | Townshend Acts
- Impost sobre el paper timbrat (per a actes jurídics i comercials) | Stamp Act

- LLEGEIX i contesta:

DOCUMENT 1

Tots els homes són per naturalesa igualment lliures i independents, i tenen certs drets inherents a la seva persona [...].

Tot poder resideix en el poble i, per consegüent, en deriva [...].

El govern està i cal que estigui instituït per al benefici, la protecció i la seguretat comuns del poble, nació o comunitat [...].

El poder legislatiu i el poder executiu de l’Estat han de separar-se i distingir-se del poder judicial [...].

Les eleccions dels membres que actuen com a representants del poble a l’assemblea han de ser lliures [...].

La religió [...] ha d’orientar-se exclusivament amb la Raó i la convicció, no per la força o la violència; i, per tant, tots els homes tenen el mateix dret a l’exercici lliure de la seva religió [...].

Declaració de Drets de Virgínia, 1776 (Adoptada després de les tretze colònies americanes a Filadèlfia)
DOCUMENT 2

[Image: EUA]

Q: - Quin tipus de font és el Document 1?
- PRIMÀRIA
- SECUNDÀRIA
- ESCRITA
- ICONOGRÀFICA
- MATERIAL
- CARTOGRÀFICA
- GRÀFICA I ESTADÍSTICA
- ORAL
A: PRIMÀRIA; ESCRITA

Q: - Quin tipus de font és el Document 2?
- PRIMÀRIA
- SECUNDÀRIA
- ESCRITA
- ICONOGRÀFICA
- MATERIAL
- CARTOGRÀFICA
- GRÀFICA I ESTADÍSTICA
- ORAL
A: PRIMÀRIA; ICONOGRÀFICA

Q: - Quin tipus de font és aquest text?
- PRIMÀRIA
- SECUNDÀRIA
- ESCRITA
- ICONOGRÀFICA
- CARTOGRÀFICA
- ORAL
- MATERIAL
- GRÀFICA I ESTADÍSTICA
A: SECUNDÀRIA; ESCRITA

- LLEGEIX i contesta:

La guerra d’independència d’aquestes tretze colònies contra la Corona britànica també és una revolució liberal ja que desprès de la victòria definitiva els Estats Units establiran un sistema polític plasmat en una Constitució redactada pels pares fundadors (cinquanta delegats del Congrés) el 1787. Era la primera Constitució promulgada en el món que duia totalment a la pràctica els principis teòrics de sobirania nacional i separació de poders.

Aquesta Constitució entraria en vigència el 1789, creant un sistema polític republicà federal. D’aquesta manera, les antigues colònies van esdevenir Estats amb autonomia per legislar en tots els àmbits tret de la política exterior, la defensa i el comerç amb l’exterior o entre els Estats federals.

[Image: eua]

Els representants al Congrés (Cambra de Representants i Senat) i el president de la Unió serien elegits per sufragi. D’altra banda, s’establia la total separació de poders (executiu, legislatiu i judicial):

- el president, escollit per sufragi universal masculí indirecte, controlava el poder executiu promulgant les lleis i exercint el dret de veto;
- en el Congrés requeia el poder legislatiu aprovant els impostos i els pressupostos, portant la iniciativa de les lleis i declarant la guerra i la pau;
- i el poder judicial restava en mans dels tribunals independents del poder polític.

A més, la Constitució americana recollia els drets bàsics garantits pel nou Estat: la llibertat d’expressió, de reunió, d’associació, de premsa, de religió, de petició, i d’ésser jutjat per un jurat. Així com el dret a la propietat i la llibertat. Això sí, uns drets reconeguts només per a la minoria d'homes blancs.

[Image: eua]

Q: - Marca totes les frases correctes:
- L'americana va ser la primera Constitució de la història.
- La Constitució dels EUA es basa en la divisió de poders i la sobirania nacional.
- Els EUA van quedar organitzats com una república federal.
- El president controlava el poder executiu.
- El Congrés tenia el poder legislatiu.
- El poder judicial restava en mans dels tribunals independents.
- La Constitució americana recollia els drets bàsics: la llibertat d’expressió, de reunió, d’associació, de premsa, de religió, etc.
- Els EUA es van convertir en una monarquia parlamentària.
- El poder legislatiu el tenia el president.
- Els tretze estats podien organitzar la política exterior i les declaracions de guerra.
- La Constitució americana reconeixia el sufragi universal.
A: L'americana va ser la primera Constitució de la història.; La Constitució dels EUA es basa en la divisió de poders i la sobirania nacional.; Els EUA van quedar organitzats com una república federal.; El president controlava el poder executiu.; El Congrés tenia el poder legislatiu.; El poder judicial restava en mans dels tribunals independents.; La Constitució americana recollia els drets bàsics: la llibertat d’expressió, de reunió, d’associació, de premsa, de religió, etc.

Q: - Emparella definicó i tipus de sufragi:
- Consisteix a dotar del dret a vot tota la població adulta d'un Estat, independentment de la seva raça, sexe, creences o condició social. | sufragi universal
- Podia votar la totalitat dels homes que complissin amb els requisits legals (majoria d'edat, per exemple). | sufragi universal masculí
- Els votants trien als seus governants directament, sense tràmits ni funcionaris intermedis. | sufragi directe
- Els votants trien a uns representants que, al seu torn, han de constituir un cos electoral, anomenat Col·legi electoral, per triar el càrrec públic corresponent. | sufragi indirecte
- Condiciona el dret a vot al fet que el ciutadà compleixi determinats requisits que, generalment, són econòmics (possessió d'un determinat nivell de rendes o ofici) a més del sexe, ja que era referit només als homes. | sufragi censatari

- LLEGEIX amb atenció:

Els habitants de les tretze colònies, coneixedors del procés polític de la Gran Bretanya i animats per les idees il·lustrades que els arribaven d'Europa, es van enfrontar a les metròpoli en defensa dels sseus interessos i dels eus drets.

Els colons americans s'oposaven a les taxes i impostos (especialment sobre el te), i al monopoli comercial que exercia Gran Bretanya. Com que no tenien representació en el Parlament de Londres, van declarar la seva intenció de no obeir unes lleis que no havien votat i que consideraven injustes.

El 1773, el govern anglès va establir les Tea Acts, mitjançant les quals pretenia monopolitzar el comerç del te a través de la Companyia de les Índies Orientals (que portava te des d'Àsia), fet que podia conduir a la ruïna econòmica a molts dels comerciants americans. En resposta, el desembre de 1773, aquests van decidir atacar els vaixells anglesos carregats de te que estaven ancorats al port de Boston en l’anomenat Boston Tea Party o motí del te de Boston, quan uns joves disfressats d’indis van llançar al mar els carregaments de te de la Companyia. Els britànics van bloquejar el port de la ciutat, van treure tots els drets a la regió de Massachussets i van imposar una elevada multa a tots els seus habitants.

[Image: motí boston]

Litografia del 1846 que s'ha convertit en una imatge clàssica del motí del Boston Tea Party

Q: - Quin és el nom del fet històric que va tenir lloc a la capital de Masachussetts el 16 de desembre del 1773?
A: Motí del te de Boston. / el motí del te de Boston. / Motí del te / el motí del te / Boston Tea Party / Boston Tea Party o Motí del te de Boston / Motí del te de Boston o Boston Tea Party / el motí del te de Boston o Boston Tea Party
Feedback: Aquell dia una multitud de colons es va rebel·lar contra la llei del te, acabada d'aprovar pel Parlament britànic, que gravava la importació d'aquest producte.

- LLEGEIX atentament:

A mitjans del segle XVIII Gran Bretanya comptava amb 13 colònies a la costa est d’Amèrica del Nord. Totes havien prosperat econòmicament: les vuit del nord, gràcies

a la indústria i el comerç, eren liderades per una rica burgesia; les cinc del sud es dedicaven a les plantacions de cotó i tabac treballades per esclaus negres.

El Pacte Colonial les obligava a suministrar primeres matèries a la metròpoli (Gran Bretanta) a canvi de rebre manufactures. Els governadors depenien directament de

la corona britànica (Jordi III) i les colònies no comptaven amb cap representant al Parlament anglés que és on es decidíen coses tan important com els impostos.

El malestar dels colons americans, burgesos del nord i terratinents del sud, anava creixent.

La Guerra dels Set Anys entre Gran Bretanya i França (1756-1763) va provocar una crisi en les finances britàniques que es va voler solucionar imposant nous impostos

als colons americans. Un d’ells va ser la Stamp Act (1765) que va ser considerada abusiva per les colònies i retirada.  Però dos anys després es van establir nous impostos

com la Townshend Acts, impostos que gravaven el paper, el vidre, el plom i el tè.
[Image]

Clica el mapa per ampliar-lo

Q: - Relaciona:
- Quin estat era la metròpoli de les tretze colònies? | Regne Unit
- Què van ser Lexington, Saratoga i Yorktown? | Victòries dels rebels americans
- Quins estats europeus van donar suport als rebels americans? | Espanya i França
- Per què França va ajudar als patriotes americans? | Perquè era enemiga de Gran Bretanya.
- Per què Espanya va ajudar econòmicament a les tretze colònies? | Perquè era rival colonial de Gran Bretanya a Amèrica
- Qui va ser el general americà més destacat? | George Washington
- Quan va ser reconeguda la independència dels Estats Units d'Amèrica? | Pel Tractat de Versalles de 1783

Q: - Què és un monopoli?
- Forma de mercat en què l'oferta (la produció d'un bé o servei) és concentrada en les mans d'una sola empresa.
- Un assentament humà organitzat per una potència estatal anomenada metròpoli en una regió llunyana.
- La pràctica de cultivar una sola espècie de planta en una zona més o menys ampla.
- La polis grega més important,
- La creença en un Déu únic.
A: Forma de mercat en què l'oferta (la produció d'un bé o servei) és concentrada en les mans d'una sola empresa.

Q: - Troba la resposta i emparella:
- Creus que aquesta Declaració afecta totes les persones? | No, són drets de tots els HOMES.
- On resideix la sobirania? | En el poble.
- Quina és l'obligació del govern? | Defensar el benefici la protecció i la seguretat de tot el poble.
- Defensa la separació de poders? | Sí.
- Els governants poden imposar la seva religió al poble? | No.

Q: - Les tretze colònies angleses que van conformar els Estats Units van ser Georgia, Carolina del Nord, Maryland, Nova Jersey, Pennsilvània, Rhode Island, Nova Hampshire, ... i quines falten?
- Carolina del Sud
- Virgínia
- Delaware
- Massachusetts
- Nova York
- Conneticut
- Texas
- Iowa
- Ohio
- Nou Mèxic
- Nevada
A: Carolina del Sud; Virgínia; Delaware; Massachusetts; Nova York; Conneticut

- LLEGEIX i contesta:

La guerra contra la metròpoli va ser llarga (1775-1782) i es pot dividir en dues etapes diferenciades:

Primera etapa (1775-1777). Inicialment, els rebels, dirigits per George Washington, el que seria el primer president dels EUA, es van enfrontar amb els britànics seguint una tàctica de guerrilles. Les victòries de les milícies comandades per Washington a Lexington (1775) i a Saratoga (1777) van donar més impuls a la insurrecció i van fer que França, enemiga del Regne Unit, es decidís a donar suport als rebels. Espanya també va ajudar activament a la causa independentista, sobretot mitjançant finançament econòmic, perquè buscava que Anglaterra perdés poder colonial a Amèrica.

[Image: washington] George Washington

Segona etapa (1778-1782). Amb la intervenció francesa s’iniciava una nova fase de la guerra en la qual l’exèrcit britànic es va quedar sense proveïments. Després de la derrota que les tropes americanes de George Washington van inflingir als anglesos a Yorktown l’octubre de 1781, Anglaterra va caminar cap a la derrota. La intervenció estrangera, la creixent professionalització de l’exèrcit dels colons americans i el ferm suport de la població van provocar la derrota definitiva d’Anglaterra el 1782.

[Image: yorktown]

La pau es va restablir amb el Tractat de Versalles de 1783, pel qual Anglaterra reconeixia la independència dels Estats Units d’Amèrica.

Q: - Marca les idees i fets que van inspirar la revolució americana:
- Les reformes que al llarg del segle XVII havien limitat el poder de la corona anglesa.
- Les idees il·lustrades.
- L'oposició als nous impostos
- L'oposició al monopoli comercial
- La falta de representació al Parlament de Londres
- La falta d'esclaus per treballar en les plantacions
- La redacció de la primera Constitució per part del Parlament britànic.
- La falta d'inversió en les colònies
A: Les reformes que al llarg del segle XVII havien limitat el poder de la corona anglesa.; Les idees il·lustrades.; L'oposició als nous impostos; L'oposició al monopoli comercial; La falta de representació al Parlament de Londres