Title: ACTIVITAT: relaciona el passat i el present (l'Enciclopèdia)
Course: HISTÒRIA 4 ESO > Section: 1. EL SEGLE XVIII: LA CRISI DE L'ANTIC RÈGIM

 | La Il·lustració del segle XVIII va ser el primer moviment intel·lectual que va reclamar el dret al coneixement per a tots els éssers humans. Per això, els il·lustrats van voler reunir tot el saber acumulat fins llavors, de manera clara i científica, en una gran obra: l'Enciclopèdia. Ara en coneixerem més coses:

a) Consulta la informació sobre aquesta obra aquí [http://thales.cica.es/rd/Recursos/rd99/ed99-0257-01/enciclo.html] explica:

- Com va sorgir la idea d'aquesta obra? Què pretenia? Hi havia antecedents d'obres similars? Com es va elaborar? Qui hi va col·laborar?
- Una de les aportacions més interessants de l'Enciclopèdia van ser les làmines amb dibuixos. Clica aquí [http://www.alembert.fr/], escull-ne dues i descriu-les. Raona per què utilitzaven dibuixos com a il·lustració. Quins altres tipus d'imatges s'utilitzen actualment per il·lustrar els continguts d'una obra?

b) A partir del segle XVIII van rebre el nom d'enciclopèdia les obres que resumien els coneixements d'una època. Esbrina el nom d'algunes enciclopèdies dels segles XIX i XX.

c) Actualment hi ha nombroses enciclopèdies a Internet. Quina és la més utilitzada? Digues algun avantatge i algun inconvenient d'aquesta enciclopèdia.

d) Consulta les pàgines brechadigital [http://www.labrechadigital.org/] i tablet [http://www.lavanguardia.com/tecnologia/20111007/54227814230/india-lanza-una-tableta-por-35-euros-destinada-a-estudiantes.html] per valorar la importància que té en el món actual la capacitat d'acéss a Internet. Què significa l'expressió "bretxa digital"?