Title: INFORMACIÓ: paisatge industrials
Course: HISTÒRIA 4 ESO > Section: 3. LA INDUSTRIALITZACIÓ DE LES SOCIETATS EUROPEES / 5. INDUSTRIALITZACIÓ I SOCIETAT A CATALUNYA I ESPANYA AL SEGLE XIX

El present dossier, doncs, té els següents objectius:

1. Difondre l'existència dels paisatges industrials i la seva diversitat, amb especial incidència en els de Catalunya.
2. Difondre les iniciatives, entitats i treballs sobre els paisatges industrials.
3. Recollir, classificar, ordenar i fer disponible al públic la principal informació sobre els paisatges industrials al món disponible a Internet, incloses les entitats i institucions relacionades amb la matèria.
4. Esdevenir un espai de referència sobre el tema dels paisatges industrials per a persones especialitzades i per al públic en general.

D'acord amb aquests objectius, el dossier està format per sis seccions diferents: una primera d'informació general que dóna una àmplia perspectiva de l'estat del paisatge i el patrimoni industrials arreu del món; una altra dedicada a entitats i organismes que treballen en aquest àmbit; una tercera que aplega museus creats a l'entorn d'antic patrimoni industrial i parcs arqueològics industrials; la quarta, que recull itineraris per paisatges i complexos industrials d'arreu del món; la cinquena, que destaca iniciatives adreçades a difondre i recuperar el patrimoni industrial, i, finalment, un recull d'articles relacionats amb la temàtica dels paisatges i el patrimoni industrials.