Title: ACTIVITAT: a favor i en contra de l'imperialisme
Course: HISTÒRIA 4 ESO > Section: 6. L'ÈPOCA DE L'IMPERIALISME

DOCUMENT 1

Es van fer les deduccions següents:

1. Hi ha raons tan bones per classificar el negre con una espècie diferent de l'europeu com també n'hi ha per fer de l'ase una espècie diferent de la zebra; i si prenem en consideració la intel·ligència, hi ha una diferència major entre el negre i l'anglosaxó que entre el goril·la i el ximpanzé.

2. Les analogies entre els negres i els micos són més grans que entre els micos i els europeus.

3. El negre és inferior, intel·lectualment, a l'home europeu.

4. El negre és més humà en la seva natural subordinació a l'home europeu que sota qualsevol altra circumstància.

5. El negre només pot ser humanitzat i civilitzat pels europeus.

J.JUNT (1863): Sessió científica de la Societat Antropològica de Londres

DOCUMENT 2

Les races superiors tenen un dret sobre les races inferiors. Jo mantinc que tenen un dret perquè també tenen un deure. El deure de civilitzar les races inferiors.[...]

Afirmo que la política colonial de França, la política d'expansió colonial, la que ens ha obligat a anar durant l'Imperi a  Saigon, a la Contxintxina, la que ens ha portat a Tunísia, la que ens ha arrossegat a Madagascar, [...] insisteixo que aquesta política d'expansió colonial s'ha inspirat en una veritat sobre la qual, tanmateix, cal suscitar per un instant la vostra atenció: a saber, que una Marina, com la nostra no pot prescindir, en l'extensió dels oceans, de sòlids refugis, de defenses, de centres d'avituallament [...].

Jules FERRY (primer ministre francès), Discurs a la Cambra de Diputats  (1885)

DOCUMENT 3

Races superiors! Races inferiors! És fàcil de dir-ho. Pel que fa a mi, jo m'aparto d'aquesta opinió, especialment després d'haver vist savis alemanys demostrar científicament que la francesa és una raça inferior a l'alemanya. No, no existeix el dret de les anomenades races superiors sobre les nacions anomenades inferiors [...]. La conquesta que vostè preconitza és l'abús, ras i curt, de la força que dóna la civilització científica sobre les civilitzacions primitives, per apropiar-se de l'home, torturar-lo i exprimir-li tota la força que té, en benefici del suposat civilitzador [...].

G.CLEMENCEAU (1885): Discurs a la Cambra de Diputats
CONTESTA:

1. Quan es van escriure aquests textos i es van pronunciar aquests discursos? Són de l'època en què s'estava produint l'expansió imperialista? De quin tipus de fonts es tracta?
2. Qui està a favor de l'imperialisme i qui està en contra?
3. En quines raons fonament Jules Ferry el seu discurs?
4. Quins autors esgrimeixen arguments ideològics o culturals per justificar la seva postura? Què opina cadascun d'ells sobre l'imperialisme? Estàs d'acord amb aquestes opinions?
5. Busca informació sobre Ferry i Clemenceau.
6. Estàs a favor o en contra de l'imperialisme? Imagina que haguessis d'elaborar un discurs defensant les teves idees i fes una llista amb els arguments que utilitzaries per intentar convèncer l'audiència.